Rosens navn (film)

Rosens navn (originaltittel: Der Name der Rose) er en engelskspråklig historisk kriminal-thriller fra 1986 regissert av Jean-Jacques Annaud. Filmens handler om en rekke mystiske drap som skjer ved et kloster i Middelalderens Italia. Filmen er basert på Umberto Ecos roman med samme tittel fra 1980. Hovedrollene spilles av Sean Connery og Christian Slater. Filmen er en samproduksjon mellom Italia, Frankrike og Tyskland.

Handling
Handlingen er lagt til et italiensk kloster på 1300-tallet. Flere uforklarlige drap skjer ved klostret og enkelte tror onde makter er løs. Den nyankomne og frimodige fransiskanermunken William av Baskerville tror ikke på alt folkesnakket om onde makter og sammen med sin elev starter han å granske drapene ved å ta fornuften til hjelp. Flere mystiske dødsfall skjer og etterhvert begynner han å ane at det ligger en komplott bak det hele. 

Om filmen
miniatyr|venstre|Rocca Calascio i Abruzzo. En del av eksteriørscenene ble innspilt her
 Anmelderne 
Den fikk forholdsvis god mottakelse av anmelderne. De norske anmelderne var også ganske godt fornøyd. Blant annet gav Aftenposten den terningkast fem, mens VG, Dagbladet og Dagsavisen gav den fire. VGs anmelder beskrev den som underholdende, men mente samtidig at den var for overfladisk og forvirrende.VG - Julefilmer, dette mener VG (27.12.1986, s.47)

 Priser 
Den har vunnet en rekke priser, blant dem to BAFTA-priser (Beste mannlige hovedrolle og beste Make-up), to Deutscher Filmpreis (beste mannlige hovedrolle og beste spillefilm) og César-prisen for beste utenlandske film.IMDb awards

 Historisk bakgrunn 
Filmen tegner et troverdig bilde av senmiddelalderen, - en tid preget av store omveltninger, politisk og religiøs maktkamp, kjetterbål og overtro. Den viser også den gryende overgangen fra middelalder til renessanse.

I rollene
 Sean Connery - (William av Baskerville)
 Christian Slater - (Adso af Melk)
 Helmut Qualtinger - (Remigio da Varagine)
 Elya Baskin - (Severinus)
 F. Murray Abraham - (Bernardo Gui)
 Michael Lonsdale - (Abbeden)
 Volker Prechtel - (Malachia)
 Feodor Chaliapin Jr. - (Jorge de Burgos)
 William Hickey - (Ubertino da Casale)
 Michael Habeck - (Berengar)
 Valentina Vargas - ("Jenta") Ron Perlman - (Salvatore)
 Leopoldo Trieste - (Michele da Cesena)
 Franco Valobra - (Jerome af Feodosija)
 Vernon Dobtcheff - (Hugh af Newcastle)
 Donald O'Brien - (Pietro d'Assisi)
 Andrew Birkin - (Cuthbert af Winchester)
 Urs Althaus - (Venantius)
 Lucien Bodard - (Kardinal Bertrand)
 Peter Berling - (Jean d'Anneaux)
 Pete Lancaster - (Biskop af Alborea)
 Dwight Weist - (Adsos stemme som gammel)

 Referanser 

 Eksterne lenker 


Kategori:Filmer fra 1986
Kategori:Tyske thrillerfilmer
Kategori:Tyske kriminalfilmer
Kategori:Tyske historiske filmer
Kategori:Italienske thrillerfilmer
Kategori:Italienske kriminalfilmer
Kategori:Italienske historiske filmer
Kategori:Franske thrillerfilmer
Kategori:Franske kriminalfilmer
Kategori:Franske historiske filmer
Kategori:Filmer basert på bøker
Kategori:Filmer lagt til rurale strøk
Kategori:Filmer lagt til Italia
Kategori:Filmer satt i middelalderen
Kategori:Filmer satt til 1300-tallet
Kategori:Engelskspråklige filmer